SKRIFTLIG FORESPOERGSEL E-3842/98

af Luciano Vecchi (PSE) til Kommissionen

(22. december 1998)

Om: Overtraedelsesprocedurer mod Italien i forbindelse med handel med produkter paa kakaobasis

Europa-Kommissionen har i de seneste maaneder indledt en overtraedelsesprocedure mod Italien (og Spanien) paa grund af en formodet kraenkelse af princippet om frie varebevaegelser inden for Unionen, idet Italien - gennem korrekt gennemfoerelse af bestemmelserne i det i oejeblikket gaeldende direktiv fra 1973 om kakaobaserede produkter - forhindrer, at produkter, der indeholder andre vegetabilske stoffer end kakaosmoer, saelges under betegnelsen "chokolade".

Der skal ioevrigt henvises til, at der i oejeblikket gennemfoeres en lovgivningsprocedure med henblik paa at aendre dette direktiv.

Kommissionen truer endog med at indbringe dette spoergsmaal for Domstolen.

Kan Kommissionen oplyse foelgende:

- er det korrekt, at den agter at indbringe sagen for Domstolen?

- af hvilken grund mener den, at Italien og Spanien ikke i praksis boer gennemfoere det i oejeblikket gaeldende direktiv fra 1973?

- hvorfor afventer Kommissionen ikke afslutningen paa den igangvaerende lovgivningsprocedure?

- af hvilken grund priviligerer den paa dette omraade fortsat faa multinationale gruppers interesser frem for kakaoproducenterne, de "selvstaendige" chokoladeproducenter og de europaeiske forbrugere, hvorved den endog overtraeder faellesskabsretten?

Svar afgivet paa Kommissionens vegne af Mario Monti

(4. marts 1999)

Kommissionen har ganske rigtigt indledt overtraedelsesprocedurer mod Italien og Spanien paa grund af de regler, der i disse lande anvendes i forbindelse med handel med produkter paa kakaobasis. I Italien og Spanien kan et produkt, der er lovligt fremstillet i en anden medlemsstat, og som indeholder andre vegetabilske stoffer end kakaosmoer, kun saelges under betegnelsen "chokoladeerstatning", hvilket i praksis udelukker det paagaeldende produkt fra markedet.

Paa nuvaerende tidspunkt tillader syv medlemsstater, at der i forbindelse med fremstilling af chokolade tilsaettes andre vegetabilske stoffer end kakaosmoer i et omfang paa indtil 5 % af produktets samlede vaegt. Denne fremgangsmaade er udtrykkelig tilladt i Raadets direktiv nr. 73/241/EOEF af 24. juli 1973 om tilnaermelse af medlemsstaternes lovgivning om kakao- og chokoladevarer bestemt til konsum(1), som det aerede parlamentsmedlem henviser til (se artikel 14, stk. 2, a). Saadanne produkter anses foelgelig som vaerende lovligt fremstillet i EU og nyder derfor godt af princippet om frie varebevaegelser, saa laenge den medlemsstat, der oensker at begraense denne frihed, ikke har paavist, at det paagaeldende produkt udgoer en risiko, hvad angaar forbrugerbeskyttelse.

I forbindelse med de naevnte overtraedelsesprocedurer har Kommissionen afgivet en begrundet udtalelse til Italien og Spanien som fastsat i EF-traktatens artikel 169. Svarene gennemgaas for oejeblikket af Kommissionen, der ved undersoegelsens afslutning vil tage beslutning om det videre forloeb.

Kommissionens holdning er, at direktivet ikke giver hverken Italien eller Spanien - som det i praksis er tilfaeldet - ret til at afvise chokoladevarer fra de syv medlemsstater, hvor det er tilladt at tilsaette andre vegetabilske stoffer end kakaosmoer i et omfang paa indtil 5 % af produktets samlede vaegt. I direktivet tages der ikke stilling til spoergsmaalet om tilsaetning af disse andre ingredienser, og derfor gaelder traktatens generelle regler om varers fri bevaegelighed, indtil direktivet aendres. Der er intet i EU-retten, der forpligter Kommissionen til at afvente vedtagelsen af en afledt retsakt, foer den forlanger, at en medlemsstat ophaever en national foranstaltning, som den anser som vaerende uforenelig med traktatens bestemmelser. Endvidere skal det bemaerkes, at forslaget til direktiv om aendring af direktiv nr. 73/241/EOEF(2) giver medlemsstaterne mulighed for at tillade, at der i chokolade tilsaettes 5 % fedtstoffer. Endvidere garanterer direktivforslaget, at disse produkter frit kan afsaettes paa hele det europaeiske marked, saafremt forekomsten af disse fedtstoffer klart fremgaar af varedeklarationen. De foranstaltninger, som Kommissionen har anmodet Spanien og Italien om at gennemfoere i forbindelse med overtraedelsesprocedurerne, er saaledes i overensstemmelse med direktivforslaget.

Det fremgaar tydeligt af det foregaaende, at Kommissionen ved hjaelp af de igangvaerende procedurer soeger at sikre, at den gaeldende faellesskabslovgivning overholdes, at det indre marked kan fungere tilfredsstillende, og at der under ingen omstaendigheder gives oekonomiske fordele til visse industrigrupper eller -sektorer.

(1) EFT L 228 af 16.8.1973.

(2) KOM(97) 682, endelig udg.